Välisminister Urmas Paeti sõnul tõstab noorte suundumine vabatahtlikena arengumaadesse nende teadlikkust arenguriikide probleemidest ja  rahvusvahelise üldsuse jõupingutustest olukorra leevendamiseks. "Noorte lühiajaline töötamine arengumaades aitab paremini mõista sealseid probleeme. Viiel Eesti noorel on võimalik teha oma erialast tööd ühes arenguriigis, omandada kultuurivahetuse ja koostöö kogemus ning teavitada Eesti üldsust arengumaade probleemidest," lausus välisminister Paet.